Cladognathini

se systematisk inndeling

Cladognathini er en gruppe av biller som hører til familien hjortebiller (Lucanidae).

Utseende 
Middelsstore til store (10 – 120 mm) hjortebiller, hannene gjerne med sterkt forstørrede kjever (mandibler). Kroppsformen er noe flattrykt. På farge er de gulrøde til svarte, de lyse artene gjerne med mørke striper. De fleste av disse artene er relativt langstrakte, gruppen omfatter den lengste av alle hjortebiller, Prosopocoilus giraffa. Som vanlig hos hjortebiller har de allometrisk vekst, det vil se at kjevene hos store hanner (og hos storvokste arter) er mer ekstremt utviklet enn hos mindre hanner. Hunnene er gjerne mye mindre enn hannene, særlig hos de store artene.

Levevis 
Hjortebillene er skogsinsekter med larver som utvikler seg i morken, død ved, for eksempel gamle stubber. Hannene bruker sine store kjever i kamp om hunnene.

Tropiske kjemper 
Prosopocoilus giraffa er den lengste av alle hjortebiller, men enkelte andre arter er trolig tyngre. Forøvrig er de fleste av artene i denne gruppen av moderat størrelse.

Utbredelse 
De aller fleste av artene lever i Sørøst-Asia og Australia, men slekten Prosopocoilus har også noen arter i tropisk Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1804
 Underfamilien hjortebiller (Lucaninae) Latreille, 1804
 Stammen Cladognathini Parry, 1870- Sørøst-Asia og Afrika
 Slekten Aphanognathus Heller, 1927 – én art
 Slekten Bartolozziolucanus Nagai, 1994 – 3 arter
 Slekten Capreolucanus Didier, 1928 – én art
 Slekten Cladophyllus Houlbert, 1912 – 3 arter
 Slekten Cyclorasis Thomson, 1862 - 4 arter
 Slekten Eligmodontus Houlbert, 1915 – 2 arter
 Slekten Gonometopus Houlbert, 1915 – én art
 Slekten Kirchnerius Schenk, 2009 - 2 arter
 Slekten Macrodorcas Motschulsky, 1860 – 40 arter
 Slekten Palaeognathus Leuthner, 1883 – én utdødd art beskrevet fra rav
 Slekten Prismognathus Motschulsky, 1860 – 29 arter
 Slekten Prosopocoilus Westwood, 1845 – 136 arter
 Slekten Pseudorhaetus Planet, 1899 – 2 arter
 Slekten Rhaetulus Westwood, 1871 – 4 arter
 Slekten Rhaetus Parry, 1864 – én art
 Slekten Tetrarthrius Didier, 1926 – én art
 Slekten Weinreichius Lacroix, 1979 – én art

Kilder

Eksterne lenker 
 

Hjortebiller
Biller formelt beskrevet i 1870
Dyr formelt beskrevet av Frederic John Sidney Parry